4. klase

Tēma: Attiecības tiešsaistē

2. nodarbība - Nevēlama uzvedība tiešsaistē

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* ka cilvēki tiešsaistē mēdz izlikties par citiem;
* kā rīkoties kiberterorizēšanas gadījumā.

***Skolēnam sāk veidoties morālais ieradums***

* veidot prasmi noteikt, kādas sekas atstāj netikumīga uzvedība tiešsaistē;
* ievērot noteikumus un principus drošai tiešsaistes lietošanai: atpazīt riskus un, ja nepieciešams, ziņot par tiem;
* kritiski izvērtēt tiešsaistes draudzības un informācijas avotus, tostarp izprast riskus, kas saistīti ar cilvēkiem, kurus bērni nekad nav satikuši.

**Atslēgvārdi:** godīgs, negodīgs, sociālie tīkli, motivācija, anonīms, anonimitāte, “troļļošana”, kiberterorizēšana, rīks, neitrāls.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, kultūra | Mīlestība, atbildība, rūpes, saskaņa |
| Tikumi | Godīgums, atbildība, savaldība, gudrība, solidaritāte | Draudzīgums, pilsoniskums, empātija, līdzjūtība |

**Mācību materiāli:**

* *PowerPoint* prezentācija.
* Citi darba materiāli:
  + A3 lapas grupu darbam.

**Atslēgas jautājumi:**

1. Kādas pazīmes jāmeklē, kad vēlamies pārbaudīt, vai otrs cilvēks saka patiesību?
2. Vai tiešsaistē ir vieglāk vai grūtāk noteikt, vai cilvēks saka patiesību?
3. Kāpēc godīgums ir svarīgs tiešsaistes vidē?
4. Kas varētu notikt, ja cilvēki tiešsaistē ir negodīgi (gan tam, kurš ir bijis negodīgs, gan tiem, kuri sazinās ar šo cilvēku)?
5. Kas motivē cilvēkus tiešsaistē būt negodīgiem?
6. Kā tev būtu jārīkojas, ja
   * kļūsti par kiberterorizēšanas upuri?
   * kļūsti par kiberterorizēšanas liecinieku?
   * tava rīcība vai vārdi uzskatāmi par emocionālu vardarbību pret kādu citu?

Mācību aktivitātes

Ierosme. Piekrītu vai nepiekrītu (ieteicamais laiks 5 min.)

**[2. slaids]** Sagrupējiet prezentācijā sniegtos apgalvojumus par attiecībām grupās “piekrītu” un “nepiekrītu”! Kopīgi pārrunājiet atbildes! Dažos gadījumos var nebūt pareizās atbildes.

1. aktivitāte. Godīgums tiešsaistē (ieteicamais laiks 10 min.)

**[3. slaids]** Izspēlējiet “Divas patiesības un meli” (Bērns, kurš vēlas, pasaka trīs apgalvojumus, no kuriem divi ir patiesi, bet trešais – nepatiess. Pārējiem ir jāuzmin, kurš no apgalvojumiem ir meli)! To var darīt grupās vai visa klase kopā.

**Diskusija**

* Vai bija viegli noteikt, kurš apgalvojums ir meli?
* Vai bija kādas norādes?
* Kādas pazīmes tu meklēji?

**[4. slaids]** Sadaliet bērnus grupās, lai pārrunātu šos jautājumus! Viņi var pierakstīt savas idejas uz A3 lapas, pirms dalās ar tām klasē.

* Vai tiešsaistē ir vieglāk vai grūtāk noteikt, ka cilvēks ir negodīgs? Kāpēc?
* Kāpēc godīgums ir svarīgs tiešsaistes vidē?
* Kas varētu notikt, ja cilvēki tiešsaistē ir negodīgi (gan tam, kurš ir bijis negodīgs, gan tiem, kuri sazinās ar šo cilvēku)?
* Kas motivē cilvēkus tiešsaistē būt negodīgiem? Jūs varat arī aplūkot ideju par savas “labākās versijas” parādīšanu sociālajos tīklos un tās iespējamo ietekmi uz mūsu labklājību.

2. aktivitāte. Kiberterorizēšana (Piezīme. 2. klases materiālos ir 3 nodarbības par kiberterorizēšanu) (ieteicamais laiks 10 min.)

Daži cilvēki var izmantot anonimitāti internetā, lai būtu nelaipni (jūs varat apskatīt “troļļošanas” piemērus) vai – sliktākajā gadījumos – darītu pāri citiem.

* Kādas ir atšķirības starp kiberterorizēšanu un vardarbību klātienē?
* Kādos veidos var izpausties kiberterorizēšana?

**[5. slaids]** Kā tev būtu jārīkojas, ja

* tu kļūsti par kiberterorizēšanas upuri?
* ja kļūsti par kiberterorizēšanas liecinieku?
* tava rīcība vai vārdi uzskatāmi par emocionālu vardarbību pret kādu citu?

Kopīgā noslēguma apspriede. Atgriezeniskā saite: viedi vārdi (ieteicamais laiks 5 min.)

**[6. slaids]**

Izlasi šo citātu: “Katru reizi, kad tiek radīts jauns rīks – vienalga, vai tas ir internets, mobilais tālrunis vai jebkas cits –, to var izmantot gan labiem, gan ļauniem nolūkiem. Tehnoloģija ir neitrāla. Ir svarīgi, kā to izmanto.” ( Riks Smolans)

* Ko, tavuprāt, tas nozīmē?
* Vai tu piekrīti?
* Kā tas attiecas uz mums un mūsu interneta izmantošanas paradumiem?

Kolēģu komentāri:

“Izmantoju uzvediba.lv spēli par uzvedību internetā.”

“4. klase ļoti labprāt skatās īsas, pamācošas multfilmas, materiāli no aitu dzīves, drošs internets : Kā ar bērniem runāt par drošību internetā? Skatieties kopā Drossinternets.lv no slovāku valodas tulkotās un latviski ierunātās filmiņas un pārrunājiet redzēto! Filmiņas paredzētas 5 -10 gadus veciem bērniem, kas sākuši izmantot internetu! Izstrādājis eSlovensko, līdzfinansē ES Eiropas infrastruktūras savienošanas instruments”